
Ehitusloa andmine (Pikse tn 7) 

1. ASJAOLUD JA MENETLUSE KÄIK

18.04.2021 ehitisregistri elektroonilisse keskkonda laekus läbivaatamiseks  ehitusloa taotlus nr  2111271/11054 Pikse tn 7 asuvale kinnistule üksikelamu ja selle teenindamiseks vajalike ehitiste  (piirdeaed,  sademevee- ja reoveekanalisatsioonitorustikud) püstitamiseks koos ehitusprojektiga „ÜKSIKELAMU EHITUSPROJEKT AA050321_EP_v01_Pikse7“, peaprojekteerija ALLDO Projekt OÜ.
Ehitusprojekt „ÜKSIKELAMU EHITUSPROJEKT AA050321_EP_v01_Pikse7“ on koostatud 23.12.2019 korraldusega nr 1007-k  kinnitatud „Pikse tn 7 ühepereelamu püstitamine ilma detailplaneeringut koostamata“ projekteerimistingimuste alusel.
28.01.2021 Arhitektuuri- ja Linnaplaneerimise Ametile laekus  Pikse tn 7 kinnistu omaniku esindajalt e-kiri (linnavalitsuse dokumendiregistri nr 1-12.1/932)  küsimusega: „Kas saab taotleda maja ehitusluba ilma VK osa lõpliku lahenduseta?“.
09.02.2021 Arhitektuuri ja planeerimise osakond kirjaga nr 1-12.1/932-2 vastas: „Sellel juhul ehitusluba väljastatakse kõrvaltingimusega: "Enne kasutusloa taotlemist esitada VK osa ehitusprojekt ning ehitusloa taotlus".

19.04.2021 ehitisregistri  keskkonnas on genereeritud ehitusloa  eelnõu  nr 2112271/12276, menetluse nr 255843 ning suunatud Arhitektuuri- ja Linnaplaneerimise Ametile, AS-le Narva Vesi ja  Päästeameti Ida päästekeskusele kooskõlastamiseks ning arvamuste avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

03.09.2021 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
Arhitektuuri- ja Linnaplaneerimise Amet on seisukohal, et „Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul ei kuulu kavandatav tegevus eelpoolnimetatute hulka ning seetõttu eelhinnangut vastavalt KeHJS § 6 lg 2´3 ei anta“.
AS Narva Vesi kooskõlastas „tingimisi“ märkustega:

„AS Narva Vesi kooskõlastab projektis ainult liitumise kanalisatsioonitorustikuga ja sademeveekanalisatsiooniga. Liitumist eravalduses oleva veetorustikuga AS Narva Vesi ei saa kooskõlastada, kuna piki Pikse tänavat kulgev veetorustik ei kuulu meile. Projektis on puudu liitumispunkt veetorustikuga 2. Jõesuu tänaval, mis on aga välja toodud tehnilistes tingimustes“.
07.09.2021 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele, projekteerimistingimustele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.
3.    OTSUS

3.1. Anda  ehitusluba  Pikse tn 7 asuvale kinnistule üksikelamu, piirdeaeda,  sademevee- ja reoveekanalisatsioonitorustike püstitamiseks  vastavalt ehitusprojektile „ÜKSIKELAMU EHITUSPROJEKT AA050321_EP_v03_Pikse7“, peaprojekteerija ALLDO Projekt OÜ.
3.2 Ehitusluba ei laiene veetorustiku rajamiseks ning liitumiseks Pikse tänaval eravalduses oleva veetorustikuga.

3.3. Enne kasutusloa taotlemist esitada VK osa ehitusprojekt ning ehitusloa taotlus.

4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

